Man verdrink by LlandudnoLlandudno (Foto: Maroela Media) ŉ Man het Woensdag by Llandudno-strand naby Houtbaai in Kaapstad verdrink. “Lewensredders het die man in die water opgemerk en hom na die strand gebring,” het Chris Botha, woordvoerder van Netcare 911, gesê. “Paramedici het hom op die strand ondersoek, maar daar was ongelukkig niks wat hulle verder vir hom kon doen nie.” Die man is op die toneel dood verklaar.